OpenLLM-France/wikimedia huggingface dataset:
# Bayard (Iowa)

Bayard és una població dels Estats Units a l'estat d'Iowa. Segons el cens del 2000 tenia 536 habitants.

## Demografia

Segons el cens del 2000, Bayard tenia 536 habitants, 221 habitatges, i 135 famílies. La densitat de població era de 431,1 habitants per km².
Dels 221 habitatges en un 26,7% hi vivien nens de menys de 18 anys, en un 48,4% hi vivien parelles casades, en un 9,5% dones solteres, i en un 38,5% no eren unitats familiars. En el 35,7% dels habitatges hi vivien persones soles el 23,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,1% tenia menys de 18 anys, un 7,6% entre 18 i 24, un 19,6% entre 25 i 44, un 19,4% de 45 a 60 i un 29,3% 65 anys o més.
L'edat mediana era de 44 anys. Per cada 100 dones de 18 o més anys hi havia 81,7 homes.
La renda mediana per habitatge era de 24.444 $ i la renda mediana per família de 32.344 $. Els homes tenien una renda mediana de 27.143 $ mentre que les dones 16.477 $. La renda per capita de la població era de 13.073 $. Entorn del 16,8% de les famílies i el 23,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bayard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Bayard». American Fact Finder. Oficina del Cens dels Estats Units, 12-01-2010.
# Nanumaga

Nanumaga, abans Nanumanga, és una illa del grup nord de Tuvalu situada a 71 km al sud de Nanumea i a 110 km a l'oest de Niutao.

## Geografia

L'illa té una forma ovalada amb tres llacunes interiors. La més gran és Vaiatoa amb quatre illots. La superfície total és de 2,78 km².
La població total era de 589 habitants al cens del 2002. Té dues viles a l'oest de l'illa: Tokelau ('nord') i Tonga ('sud').

## Història

Va ser descoberta, el 1780, per Francisco Mourelle que la va anomenar Isla del Cocal.
# Nicolás Redondo

Nicolás Redondo és el nom dels següents personatges:
* Nicolás Redondo Terreros (Portugalete, 1958), polític basc, fill del dirigent sindical d'UGT Nicolás Redondo Urbieta
* Nicolás Redondo Urbieta (Barakaldo, Biscaia, 1927), sindicalista i polític espanyol
# Beaumontia

Beaumontia és un gènere de fanerògames de la família de les Apocynaceae. Conté 27 espècies.

## Descripció

Són arbustos escandents o lianes. Les tiges tenen una secreció lletosa, pubescents a glabrescents. Les fulles oposades, sense colèters en el nervi central del feix, glabres, glabrescents o variadament pubescents, sense domacis. Inflorescències cimoses, axil·lars, terminals o subterminals, amb poques a moltes flors; bràctees usualment conspícues. Flors amb un calze de 5 (6) sèpals, els sèpals iguals, amb diversos colèters diminuts i fusiformes, a la base de la cara adaxial, corol·la infundibuliforme, sense estructures coronals accessòries, la part inferior del tub usualment recte, no inflat basalment, el limbe actinomorf, l'estivació dextrorsa; estams inclosos, les anteres connivents al capdavant estigmàtica i formant un con, els filaments llargs i evidents; gineceu 2- carpelar, els òvuls nombrosos; cap estigmàtica fusiforme o amb forma de con; nectari irregularment lobulat. Fruits en fol·licles apocàrpics, cilíndrics o el·lipsoïdals, glabres a glabrescents; llavors nombroses, comoses i truncades a l'àpex micropilar.

## Distribució

És originària de les regions tropicals d'Àsia, principalment del sud de la Xina.

## Taxonomia

El gènere va ser descrit per Nathaniel Wallich i publicat a Tentamen Florae Napalensis Illustratae 14, pl. 7. 1824.

## Espècies seleccionades

* Beaumontia brevituba Oliv.
* Beaumontia brevituha Oliv. i Tsiang
* Beaumontia campanulata K.Schum.
* Beaumontia fragrans Pierre i Pit.
* Beaumontia grandiflora Wall.

## Vegeu també

* Característiques de les apocinàcies

## Referències

* 1 2 «Beaumontia». Royal Botanic Gardens, Kew: World Checklist of Selected Plant Families. [Consulta: 3 setembre 2009].
* ↑ Espècies a The International Plant Names Index
* 1 2 «Beaumontia». Tropicos.org. Missouri Botanical Garden. [Consulta: 21 octubre 2013].
* ↑ Beaumontia a PlantList

## Bibliografia

* Bailey, L. H. & E. Z. Bailey. 1976. Hortus Third i–xiv, 1–1290. MacMillan, New York.
* Davidse, G., M. Sousa Sánchez, S. Knapp & F. Chiang Cabrera. (editors) 2009. Cucurbitaceae a Polemoniaceae. Fl. Mesoamer. 4(1): 1–855.
* Morales, J. F. 2005. Estudios en las Apocynaceae neotropicales XIX: La familia Apocynaceae s. str. (Apocynoideae, Rauvolfioideae) de Costa Rica. Darwiniana 43(1–4): 90–191.
* Morales, J. F. 2006. Estudios en las Apocynaceae Neotropicales XXVIII: La familia Apocynaceae (Apocynoideae, Rauvolfioideae) de El Salvador, Centroamérica. Darwiniana 44(2): 453–489.
* Morales, J. F. 2009. La familia Apocynaceae (Apocynoideae, Rauvolfioideae) en Guatemala. Darwiniana 47(1): 140–184.
* Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.
# Beatriz Gascó Verdier

Beatriz Gascó Verdier (Alacant, 30 de gener de 1971) és una enginyera agrícola i política valenciana, diputada a les Corts Valencianes en la IX legislatura.

## Biografia

És llicenciada en Enginyeria Tècnica Agrícola per la Universitat Politècnica de València, i es va especialitzar en la defensa de polítiques públiques a favor de la soberanía alimentària a nivel internacional. El 1999 fou directora comercial d'exportació a l'Institut Tecnològic Europeu SL. El 2000 marxà a Itàlia, on va treballar per a diverses xarxes d'àmbit europeu. Fins al 2002 fou responsable de projectes internacionals del Centre Carrefour Europeu Lazio de la Universitat de la Tuscia a Viterbo i per al Servei d'Informació i Documentació sobre Polítiques Europees per al Desenvolupament Rural. De 2003 a 2011 fou coordinadora del secretariat del Comitè Internacional de Planificació per a la sobirania alimentària (CIP) a Roma.
En 2012 va tornar a València, on ha treballat com a consultora de polítiques agràries internacionals per a l'ONG GRAIN, la Universitat de Manitoba i per a la Cooperació Internacional per al Desenvolupament i la Solidaritat (CIDSE). Implicada en l'activisme social i ecologista, participà en 2014 en l'Aplec Ecologista del País Valencià i ingressà a Podem, amb el qual ha estat escollida diputada a les eleccions a les Corts Valencianes de 2015. És secretària de la Comissió de Medi Ambient, Aigua i Ordenació del Territori de les Corts Valencianes.

## Referències

* 1 2 3 «Fitxa del diputat/ada. Beatriz Gascó Verdier». Corts Valencianes. [Consulta: 29 novembre 2020].
* 1 2 3 «Beatriz Gascó Verdier». Podemos. Arxivat de l'original el 2020-12-10. [Consulta: 29 novembre 2020].
* ↑ Quién es quién en la lista a la provincia de Alicante de Clar que Podem que lidera Antonio Montiel valenciplaza, 17 de març de 2015
* ↑ «L'Aplec Ecologista del País Valencià, una cita imprescindible». Arxivat de l'original el 2015-09-06. [Consulta: 17 setembre 2015].
* ↑ Gozalbo, Marta. «Entrevista Beatriz Gascó: "Se supone que Medio Ambiente era de Compromís y está prevaleciendo la ideología del PSOE"» (en castellà). Valencia Plaza, 06-12-2017. [Consulta: 29 novembre 2020].
# Narcissus tazetta subsp. aureus

Narcissus tazetta subsp. aureus és una subespècie de planta bulbosa de la família de les amaril·lidàcies.

## Descripció

És una planta bulbosa amb les flors amb pètals i corona de color groc. Es distribueixen per a França i Itàlia.

## Taxonomia

Narcissus tazetta subsp. aureus va ser descrita per (Jord. i Fourr.) Baker i publicat a Handbook of the Amaryllideae 9, l'any 1888.

### Etimologia

Narcissus nom genèric que fa referència del jove narcisista de la mitologia grega Νάρκισσος (Narkissos) fill del déu riu Cefís i de la nimfa Liríope; que es distingia per la seva bellesa.
El nom deriva de la paraula grega: ναρκὰο, narkào (= narcòtic) i es refereix a l'olor penetrant i embriagant de les flors d'algunes espècies (alguns sostenen que la paraula deriva de la paraula persa نرگس i que es pronuncia Nargis, que indica que aquesta planta és embriagadora).
tazetta: epítet llatí que significa "amb petita tassa".
aureus: epítet llatí que significa "d'or".

### Sinonímia

* Relació de sinònims de Narcissus tazetta subsp. aureus

## Vegeu també

* Característiques de les amaril·lidàcies

## Referències

* ↑ Narcissus tazetta subsp. aureus a PacificBulbSociety
* ↑ Narcissus tazetta subsp. aureus a Tropicos
* ↑ A Epítets Botànics
* ↑ A Epítets Botànics
* ↑ Narcissus tazetta subsp. aureus a PlantList

## Bibliografia

* Royal Botanic Gardens, Kew: N. tazetta.
# Beatriu de Natzaret

Beatriu de Natzaret (neerlandès: Beatrijs van Nazareth) (Tienen, c. 1200 - Lier, 29 d'agost de 1268 $^{(Gregorià)}$) va ser una beguina i després monja cistercenca flamenca. Va ser la primera escriptora en prosa que va utilitzar com a primera llengua l'holandès, una mística i l'autora de la notable dissertació en prosa holandesa coneguda com les Set Camins del Sant Amor. També va ser la primera priora de l'Abadia de Nostra Senyora de Natzaret a Natzaret prop de Lier al Brabant.

## Fonts

L'evidència de la seva vida prové tant de la seva biografia, publicada al llibre Lilia Cistercii de Crisóstomo Henríquez, els orígens, vides i fets de les santes verges de Cîteaux, (Douai 1633), com de la seva pròpia obra Els set camins del sant amor (Seven Manieren van Heilige Minnen). Aquesta última és una obra de la primera literatura mística que descriu set etapes de l'amor, a mesura que es purifica i es transforma, abans de poder tornar a Déu. Té un estil de prosa senzill i equilibrat, i s'associa amb l'aparició del moviment del 'misticisme nupcial'.

## Biografia

Beatriu va néixer a Tienen, Bèlgica, en una família benestant. A l'edat de set anys, la seva mare va morir i la van enviar a viure amb els beguines a prop de casa seva, a Zoutleeuw, on va assistir a l'escola local. Un any després, el seu pare la va fer tornar a casa.
Insistia que volia entrar en un monestir, i el seu pare la va portar a les monges cistercenques de Bloemendaal/Florival, on a deu anys es va fer oblata. Va continuar la seva formació al monestir de Florival. A quinze anys, Beatriu va demanar que li permetessin entrar al noviciat, i va ser rebutjada inicialment a causa de la seva jove edat i la seva delicada salut. Tanmateix, l'any següent va ser admesa com a novícia.
Més tard, el 1236, va ser enviada a començar la nova fundació a Natzaret, un llogaret prop de Lier, Bèlgica. Va practicar austeritats molt severes, portant un cinturó d'espines i comprimint el seu cos amb cordons. En les seves visions, es diu que Jesús se li va aparèixer i li va travessar el cor amb un dard de foc. La seva devoció a l'Eucaristia va provocar sagnat i col·lapse físic.
Va morir el 1268 i va ser enterrada al convent de Natzaret. La llegenda diu que després que Natzaret fos abandonat durant una època en què hi havia disturbis, el cos de Beatriu va ser traslladat per àngels a la ciutat de Lier.

## Veneració

És coneguda com a Beata dins de l'església catòlica. La seva festa és el 29 de juliol.

## Referències

* ↑ Rourera, Mireia. «"Les beguines feien por perquè parlaven de Déu sense intermediari"». [Consulta: 11 març 2023].
* ↑ Miejer (1992:16-17).
* ↑ Wolfskeel C., "Beatrice of Nazareth", A History of Women Philosophers vol 2. (M.E. Waithe, ed.) Springer, Dordrecht. (1989)
* 1 2 3 Lindemann, Kate. "Beatrice of Nazareth 1200 - 1268 CE", Women-Philosophers
* ↑ Knuth, Elizabeth T. «The Beguines». Arxivat de l'original el 5 April 2006. [Consulta: 10 abril 2006].
* 1 2 Thurston, Herbert. "Beatrix." The Catholic Encyclopedia Vol. 2. New York: Robert Appleton Company, 1907. 24 August 2021 Aquest article incorpora text d'aquesta font, la qual és de domini públic.
# Nosy Hara

Nosy Hara és una illa deshabitada que es troba a la Província d'Antsiranana, a la part oest de la costa nord de Madagascar. Es troba a uns 5 km de la costa, dins de l'anomenat Canal de Moçambic.
És l'illa principal de l'arxipèlag Nosy Hara, un grup de 12 illes deshabitades, que es caracteritzen per la presència de formacions geològiques inusuals conegudes com a tsingy, i envoltat d'una extens escull de corall.
Des de 2007 l'arxipèlag va ser declarat àrea marina protegida.
És l'hàbitat de Brookesia micra, el camaleó conegut més petit del món.

## Referències

* ↑ «Welcome to Nosy Hara». The Nosy Hara - Radama Island Survey Inititive. [Consulta: 27 febrer 2012].
* ↑ «Marine park bolsters community facing climate change». WWF website. [Consulta: 27 febrer 2012].
* ↑ (castellà)Radio Bío-Bío. «Científicos descubren el camaleón más diminuto del mundo: Es más pequeño que una uña», 15-02-2012. [Consulta: 15 febrer 2012].
* ↑ Glaw F, Köhler J, Townsend TM, Vences M. Rivaling the World's Smallest Reptiles: Discovery of Miniaturized and Microendemic New Species of Leaf Chameleons (Brookesia) from Northern Madagascar. PLoS ONE 2012; 7(2): e31314.
# Oració subordinada adverbial

Les oracions subordinades adverbials són un tipus d'oracions subordinades que fan en l'oració composta la mateixa funció que un adverbi, és a dir complement circumstancial. En l'oració simple i es poden intercanviar per aquest. N'hi ha de diferents tipus introduïdes per una conjunció determinada i es poden dividir en pròpies i impròpies.

## Pròpies

Són aquelles que es poden substituir per un adverbi o una locució adverbial. Poden ser de lloc, temps i mode:
* Temporals: moment en què es produeix el fet.
Nexes: abans que, quan, mentre, després que, des que... Ex.: Quan va arribar, van aplaudir.
* Locatives: localització del fet.
Nexes: on Ex.: Vés on vulguis.
* Modals: manera.
Nexes: com, com si... Ex.: Camina com pot.

## Impròpies

Són aquelles que no es poden substituir per un adverbi o locució adverbial però realitzen en l'oració la funció d'aquests. Poden ser causals, finals, consecutives, comparatives, concessives i condicionals:
* Causals: indiquen la causa de l'acció.
Nexes: perquè, ja que, com que... Ex.: Vinc perquè no em trobo bé.
* Finals: indiquen finalitat.
Nexes: perquè, a fi que, per tal que... Ex.: Vinc perquè m'ajudis.
* Consecutives: expressen conseqüència.
Nexes: tant...que, massa...perquè Ex.: Parla tant que m'atabala.
* Comparatives: estableixen una comparació (d'inferioritat, igualtat o superioritat).
Nexes: més ...que, menys ...que, tan...com Ex.: És tan alt com son pare.
* Concessives: expressen una concessió.
Nexes: encara que, malgrat que.. Ex.: Sortirem d'excursió, encara que plogui.
* Condicionals: expressen condició.
Nexes. si, en cas que... Ex.: Si arribes aviat, anirem al cinema.
# Oracle Arena

L'Oracle Arena és un pavelló poliesportiu situat a la ciutat d'Oakland, Califòrnia, i va ésser construït l'any 1966 amb el nom d'Oakland-Alameda County Coliseum Arena. Amb el temps el pavelló es va anar quedant obsolet, fent-se evident la falta de luxe que si tenien altres pavellons. Abans d'edificar un nou pavelló a Oakland, San Francisco o San José, es va decidir fer una renovació de 121 milions de dòlars abans que enderrocar-lo i fer una remodelació completa de tot el complex esportiu.
Les obres es van iniciar a mitjans de l'any 1996 i van permetre als Golden State Warriors retornar al seu camp de joc a finals del 1997. Al nou pavelló la capacitat era de 19.596 aficionats de bàsquet i 17.000 per a l'hoquei sobre patins. L'any 1999 s'hi va disputar la WCW SuperBrawl i l'any següent l'All-Star Game de l'NBA.
El pavelló també va albergar un temps els partits com a local de l'equip universitari dels Califòrnia Golden Bears entre els anys 1967 i 1976. Els Okland Skates, un equip professional d'hoquei sobre patins també hi van jugar entre el 1993 i el 1995.
Aquest recinte esportiu també ha vist molts concerts d'artistes internacionals com Aerosmith, Christina Aguilera, Pink Floyd, Bruce Springsteen, Rage Against the Machine, Nirvana, U2 i els Rolling Stones.

## Enllaços externs

* Plana web oficial del pavelló Oakland Arena Arxivat 2006-06-13 a Wayback Machine. (anglès)
# Districte de Beja

El districte de Beja és un districte portuguès, dins la província tradicional del Baix Alentejo. Limita al nord amb el districte d'Évora, a l'est amb la província de Huelva (Espanya) al sud amb el districte de Faro i a l'oest amb el districte de Setúbal i l'oceà Atlàntic. Àrea: 10 225 km² (és el districte portuguès més gran). Població resident (2001): 161.211.

## Subdivisions

El districte de Beja es divideix en 14 municipis:
* Aljustrel
* Almodôvar
* Alvito
* Barrancos
* Beja, ciutat principal i seu del districte
* Castro Verde
* Cuba
* Ferreira do Alentejo
* Mértola
* Moura, ciutat principal
* Odemira
* Ourique
* Serpa, ciutat principal
* Vidigueira

## Vegeu també

* Taifa de Mértola.
# Olositans

Els olositans eren un hipotètic poble iber establert en algun punt de la zona oriental dels Pirineus. La sola evidència de la seva existència és un parell d'inscripcions sobre plom trobades a Empúries, amb les llegendes OLOSSITA[... i LEGATI OLOSSI / TANI. Hom ha comparat aquest terme amb les lectures que ofereixen unes dracmes empuritanes olośoŕtin i olośteceŕ betaśeśalir, de significat desconegut però que es poden relacionar amb l'arrel olos- dels olositans.
No hi ha consens entre els estudiosos per identificar aquest poble, que tant podria ser un grup humà (sens dubte d'ètnia ibera) com fer referència als habitants d'una localitat. Sembla, en qualsevol cas, que serien veïns dels indigets. En general, hom ha comparat el seu nom amb els de les viles d'Olot i Olost. En el cas de relacionar la tribu dels olositans amb Olot, se situarien en un lloc on encara no s'han trobat poblats ibèrics; no obstant això, podrien coincidir amb l'espai que ocupaven els castel·lans (en el cas que Bassi sigui la Vall d'en Bas i Sebéndunon sigui Besalú), i que simplement fossin dos noms per a un mateix poble. El pas d'Olossitani a Olot es podria explicar per una dissimilació d'un hipotètic * Olottitani a Olossitani. En canvi, si s'accepta la relació etimològica amb el nom d'Olost, la tribu dels olositans podria haver ocupat una petita franja entre els bargusis i els ausetans.

## Referències

* ↑ Gran Enciclopèdia Catalana, olosità | olositana
* ↑ Tovar, Antonio. Iberische Landeskunde. Segunda parte. Tomo 3 (en castellà). Baden-Baden: Valentin Koerner, 1989, p. 40. ISBN 387320813X.
* ↑ Ángel, Iniesta. «Pueblos prerromanos de Levante, Cataluña y Baleares». A: Colonizaciones y formación de los pueblos prerromanos. Madrid: Gredos, 1989, p. 365. ISBN 8424913868.
* ↑ Curiositat: les tribus, Museu d'Història de Catalunya
# Novozíbkov

Novozíbkov (en rus: Новозыбков) és una ciutat de l'óblast de Briansk, a Rússia, segons el cens del 2021 tenia 38.680 habitants. És la seu administrativa del districte (raion) homònim.

## Història

La vila fou fundada el 1701 i té estatus de ciutat des del 1809. Durant la Segona Guerra Mundial, Novozíbkov fou ocupada per l'exèrcit alemany des de 1941 fins 1943.
El 28 d'abril de 1986 la ciutat i els seus voltants foren contaminats a causa de la pluja radioactiva de l'accident de Txornòbil, convertint aquesta zona en una de les més contaminades de tota la Federació Russa. El 1990, les exhaustives tasques de neteja dutes a terme pels liquidadors durant el govern de Boris Ieltsin aconseguiren descontaminar satisfactòriament la localitat, però tot i així als seus voltants és impossible la vida humana (cal destacar que la zona d'exclusió comença a 1 km a l'oest de la ciutat). Com a resultat, desenes de viles veïnes foren enterrades.

## Referències

* ↑ «Численность постоянного населения Российской Федерации по муниципальным образованиям на 1 января 2021 года». Arxivat de l'original el 2021-05-02. [Consulta: 31 març 2024].
* ↑ «Новозыбков: город на фоне радиации» (en ruso). Arxivat de l'original el 2020-02-21. [Consulta: 26 octubre 2016].
# Otniel

Segons la Bíblia, Otniel (en hebreu עָתְנִיאֵל בֶּן-קְנַז Otnî'ēl Ben Qənaz) va ser el primer jutge d'Israel.
Membre de la tribu de Judà i pertanyent a la branca dels quenazites, Otniel era fill de Quenaz i net de Jefunnè, un descendent d'Esaú. El seu germà es deia Seraià.
En plena conquesta de Canaan per part dels israelites, el seu oncle Caleb va prometre la mà de la seva filla Acsà a qui l'ajudés valerosament en la conquesta de la ciutat de Debir. Otniel va conquerir la ciutat i d'aquesta manera es va casar amb la seva cosina Acsà.
Uns trenta anys després de la mort de Josuè, les tribus d'Israel van ser sotmeses per Mesopotàmia. Aleshores, Otniel va ser aclamat pel poble com a jutge d'Israel i va liderar l'exèrcit que lluitava contra l'ocupació.
Expulsat els invasors, Israel va tenir un període de quaranta anys de pau sota el lideratge d'Otniel, fins que va morir.
Els seus fills van ser:
* Hatat
* Meonotai, pare d'Ofrà

## Referències

* ↑ Primer llibre de les Cròniques. 4:13
* ↑ Llibre de Josuè. 15:16-17
* ↑ Llibre de Judit. 3:9
* ↑ Llibre de Judit. 3:11
* ↑ Primer llibre de les Cròniques. 4:13

## Vegeu també

* Llibre dels Jutges
# Betschdorf

Betschdorf (en alsacià Batschdorf) és un municipi francès, situat a la regió del Gran Est, al departament del Baix Rin. L'any 1999 tenia 3.727 habitants. El 1972 va englobar les comunes de Kuhlendorf, Reimerswiller i Schwabwiller.
Forma part del cantó de Wissembourg, del districte de Haguenau-Wissembourg i de la Comunitat de comunes de l'Outre-Forêt.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.757 | 2.848 | 3.038 | 3.371 | 3.628 | 3.727 |

## Administració

Llista d'alcaldes :
| Període | Identitat | Partit |
| 2001- | Antoine Remmy | |
# Berdeniella vanosica

Berdeniella vanosica és una espècie d'insecte dípter pertanyent a la família dels psicòdids que es troba a Europa: els Alps.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)